Isabel García Adánez

Isabel García Adánez, nada en Madrid o 9 de setembro de 1972, é unha destacada tradutora do alemán ao español.

 Traxectoria 
É licenciada en Filoloxía Alemá e Española e doutora en Filoloxía Alemá, así como diplomada en Piano e en Teoría musical.

Exerce como profesora do Departamento de Filoloxía Alemá da Universidade Complutense de Madrid.

Traduciu un número importante de autores de expresión xermanófona, fundamentalmente dos séculos XIX e XX, tales como Theodor Fontane, Heinrich Heine, Thomas Mann, Arthur Schnitzler, Joseph Roth ou Klaus Mann.

Traballou así mesmo na tradución de obras dramáticas e cinematográficas, como Good Bye, Lenin! ou Das Testament des Dr. Mabuse.

 Premios 
 Premio Esther Benítez en 2006 á mellor tradución, por Der Zauberberg, de Thomas Mann.
 Premio Nacional de Tradución<ref>Francisco Xavier Senín Fernández e Isabel García Adánez, Premio Nacional a la Obra de un Traductor 2020 y Premio Nacional a la Mejor Traducción 2020 respectivamente, Lamoncloa.gob.es .</ref> 2020, por Immer derselbe Schnee und immer derselbe Onkel, de Herta Müller.

 Notas 

 Véxase tamén 
 Ligazóns externas 
 Ficha na editorial Acantilado .
 Nueva traducción de 'La montaña mágica' de Thomas Mann, El Mundo'', 8 de febreiro de 2005 .

Categoría:Nados en 1972
Categoría:Tradutores ao castelán
Categoría:Tradutores do alemán